Daiya no Ēsu

Daiya no Esu adalah manga Jepun bertemakan besbol yang ditulis dan digambar oleh Yuji Terajima. Daiya no Esu diterbitkan Kodansha's majalah shonen manga dan Weekly Shōnen Magazine dari tarikh Mei 2006 sampai Januari 2015, dengan bab yang dikoleksi sampai 47 tankōbon buku. Sequelnya yang bertajuk Daiya no Esu bahagian II diterbitkan dari tarikh Ogos 2015 sampai Oktober 2022, dengan bab yang dikumpulkan sampai 34 tankōbon buku.

Adaptasyen wayang televisyen anime disiarkan dari Oktober 2013 hingga Mac 2016. Adaptasi anime Ace of Diamond Act II disiarkan dari April 2019 hingga Mac 2020.

Sehingga Ogos 2021, manga itu mempunyai lebih 40 juta salinan dalam edaran, menjadikannya salah satu siri manga terlaris . Pada tahun 2008, Ace of Diamond menerima Anugerah Manga Shogakukan ke-53 untuk kategori shōnen. Pada tahun 2010, ia memenangi Anugerah Manga Kodansha ke-34 untuk manga shōnen terbaik.

Ikhtisar 

Siri ini dimulai dengan kerjaya Eijun Sawamura semasa di darjah sebelum melanjutkan ke tingkatan sekolah yang lebih tinggi. Sawamura ialah seorang pembali besbol dengan gaya balingan bola yang kurang lazim. Bola yang dibaling bergerak secara rawak di atas plat. Sawamura bercadang bagi pergi bersama rakan-rakannya ke sekolah menengah tempatan dan bermain besbol dengan segenap keahlian mereka. Namun, seorang pengakap dari Sekolah Tinggi Seido yang berprestij mendekatinya dan menawarkan biasiswa dan peluang bagi berjaya bermain sampai ke peringkat kebangsaan. Sawamura memutuskan bagi melawat ke sekolah itu, dan dari lawatan itu pandangannya berubah. Seido dan saingan kelab utama mereka cuba membantu kakak darjah supaya berjaya ke peringkat kebangsaan semasa kejohanan musim panas. Selepas kejohanan musim panas tamat, maka kakak darjah terpaksa harus bersara kerana mengikuti peperiksaan sijil. Beberapa masa kemudian, Sawamura dan rakan sepasukannya, Furuya Satoru, Kominato Haruichi dan Miyuki Kazuya, mengetuai pasukan baharu, bersama beberapa pemain lain, pada saat kejohanan musim gugur. Matlamat mereka adalah harus mampu mara ke peringkat kebangsaan dengan memenangi kejohanan musim gugur dan meyakinkan Jurulatih Kataoka bahawa dia tidak perlu meletakkan jawatannya.

Daiya no Ēsu bahagian II melanjutkan kerjaya besbol Sawamura dan pasukan ketika mereka hendak bersaing memenangi kejohanan musim panas. Tahhn baharu, muka baharu. Sawamura dan kawan-kawan sudah memiliki adik darjah yang akan menyertai kelab besbol Sekolah Menegah Seido. Sawamura dan Furuya berbalasan ingin menunjukkan siapa yang lebih hebat di antara keduanya. Berlatih, memahami kelemahan dan kekuasaan diri dan mematangkan pelbagai gaya balingan. Hanya ada satu di antara mereka berdua yang boleh mendapat gelaran kat/ace. Pada masa yang sama, pemukul/batta Seido meningkatkan keahlian memukul bola mereka  Dengan semua penyesuaian ini, Seido mempunyai matlamat bagi memenangi kejohanan musim panas sebelum kakak darjah pergi mengikuti peperiksaan sijil.

Media 

Ditulis dan dilukis oleh mangaka Yuji Terajima. Daiya no Ēsu telah bersiri dalam Majalah Shōnen Mingguan Kodansha dari tarikh 17 Mei 2006  sehingga 14 Januari 2015. Kodansha mengumpul bab ke dalam 47 jilid tankōbon, diterbitkan dari tarikh 15 September 2006 sehingga 17 Ogos 2015. 

Manga sekuel, bertajuk Daiya no Ēsu bahagian II telah terbit pada majalah yang sama dari tarikh 19 Ogos 2015  sehingga 26 Oktober 2022.  Kodansha mengumpul babnya dalam 34 jilid tankōbon, dikeluarkan dari tarikh 17 November 2015  sehingga 17 Mei 2023. 

Kodansha USA telah melesenkan siri ini bagj keluaran digital dalam bahasa Inggeris, dengan jilid pertama diterbitkan pada 7 Mac 2017. Kodansha mula menerbitkan manga pada perkhidmatan K Manga mereka pada Mei 2023. 

Siri ini dilesenkan di Indonesia oleh Elex Media Komputindo.

Cerita ranting 
Sebuah spin-off komedi, bertajuk Daiya no B!, siri lawak ini memiliki watak yang sama dengan siri utama di sekolah yang sama pula, tetapi dalam kumpulan pancaragam sekolah menengah tembaga. Cerita ranting ini terbit pada platform web Poket Majalah Kodansha dari 2015 sehingga 2016. Siri ranting ini dikumpulkan dalam tiga jilid dan dikeluarkan dari tarikh 17 November 2015 sehingga 17 Ogos 2016. 

Satu lagi manga cerita ranting, bertajuk Cat of Diamond, oleh isteri Terajima, Yuki Okada, telah diterbitkan secara bersiri dari aplikasi Magazine Pocket dan tapak web dari tarikh 12 Januari sehingga 30 November, 2022.  Bab-babnya dikumpulkan dalam tiga jilid, dikeluarkan dari 17 Jun 2022 sehingga 17 Februari 2023.  

Siri anime televisyen diterbitkan oleh Madhouse dan Production IG dan mula disiarkan pada 6 Oktober 2013, di stesen TX Network dan kemudiannya di AT-X. Episod tersebut disiarkan secara sederum di AS, Kanada, UK, Ireland, Australia, New Zealand, Afrika Selatan, Denmark, Finland, Iceland, Belanda, Norway, Sweden, Amerika Tengah dan Selatan, Sepanyol, Brazil dan Portugal oleh Crunchyroll dengan bahasa Inggeris dan sarikata Jerman.  Siri ini pada mulanya dirancang bagi 52 episod  tetapi diperbanyak dan berakhir pada Mac 2015. Musim kedua bahagian pertama mula disiarkan tidak lama kemudian pada 6 April 2015 di stesen TX Network dan kemudiannya di AT-X. Seperti pendahulunya, episod itu disiarkan secara sederum di negara-negara yang disebutkan di atas oleh Crunchyroll dengan sarikata Inggeris dan Jerman. Dua DVD animasi asal telah digabungkan dengan jilid keempat dan kelima manga Daiya no Ēsu bahagian II; yang pertama diterbitkan pada 15 Julai 2016 dan yang kedua terbiy pada 16 September 2016.

Adaptasi anime bahagian II telah diumumkan pada November 2018, dan ditayangkan 2 April 2019.  Pelakon dan kakitangan mengulangi peranan mereka dari siri sebelumnya, dengan Madhouse kembali membina anime. Siri bahagian II berjalan dengan jumlah 52 episod.

Bon 
Ace of Diamond menerima Anugerah Manga Shogakukan ke-53 bagi kategori shōnen pada tahun 2008. Manga ini juga memenangi Anugerah Manga Kodansha ke-34 bagi kategori shōnen pada tahun 2010.

Menjelang Mac 2015, 45 jilid pertama siri ini telah terjual lebih 22 juta salinan. Menjelang November 2015, manga itu mempunyai lebih 25 juta salinan dalam cetakan. Menjelang Ogos 2021, manga itu sudah melampaui 40 juta salinan dalam cetakan.

Daiya no Ēsu masuk ke dalam senarai manga ke-25 terlaris pada tahun 2011, dengan 1,711,607 salinan terjual. Majalah Nikkei Entertainment menerbitkan senarai 50 mangaka mengikut jualan sejak Januari 2010, dalam terbitan September 2011; Yuji Terajima, pengarang manga itu menduduki tempat ke-20, dengan 2,792,000 salinan terjual. Manga ini menduduki tempat terlaris ke-27 pada tahun 2012, dengan 1,685,194 salinan terjual. Pada 2013 Daiya no Ēsu menjadi manga ke-23 terlaris, dengan 2,010,045 salinan terjual. Data tersebut menunjukkan kenaikan jualan manga selama beberapa tahun.

Rujukan